Ραούλ Β΄ ντε Τόσνυ

Ο Ραούλ Β΄ ντε Τόσνυ, αγγλ.: Raoul II de Tosny  (  – 9 Απριλίου 1102), κύριος του Κονς-αν-Ους, ήταν Νορμανδός ευγενής του Οίκου ντε Τόσνυ, γιος του Ρογήρου Α΄ ντε Τόσνυ και μεγαλύτερος αδελφός του Ροβέρτου ντε Τόσνυ κυρίου του Στάφορντ.   Δραστηριοποιήθηκε στη Νορμανδία, την Αγγλία και την Ουαλία.

 Πριν από το Χέιστινγκς 
Ο Ραούλ ήταν πιθανώς ανήλικος, όταν ο πατέρας του, Ρογήρος Α΄ ντε Τόσνυ, σκοτώθηκε σε μάχη, και πέρασε την ανηλικιότητά του υπό τον Ριχάρδο του Εβρέ, ο οποίος νυμφεύτηκε τη μητέρα του, Γοδεχίλδη. Κάποια στιγμή μετά το 1054, ο Ρογήρος ντε Κλέρε, υποτελής του Ραλφ, σκότωσε τον Ροβέρτο ντε Μπωμόν, γιο του Χάμφρεϋ ντε Βιέιγ, παίρνοντας τελικά εκδίκηση για το τέλος τού πατέρα τού Ραούλ, Ρογήρου Α΄ του Τόσνυ.

Το 1054 ο Ραούλ συμμετείχε στη Μάχη του Μορτεμέρ, πιθανώς ως σημαιοφόρος του Γουλιέλμου Β δούκα της Νορμανδίας .  Γύρω στο 1061 ο Ραούλ εξορίστηκε και στερήθηκε τις γαίες του, μαζί με τον Άρνολντ ντ'Εσαφούρ και τον εξάδελφο του Άρνολντ, Ούγο ντε Γκρανμενίλ. Επέστρεψαν π. το 1063 χάρη στη μεσολάβηση του Σίμωνα Α΄ ντε Μονφόρ-λ'Αμωρύ και του Βαλεράν ντε Μπρετέιγ-αν-Μποβεζύ.  Ο Ραούλ νυμφεύτηκε την Ισαβέλλα ντε Μονφόρ, κόρη του Σίμωνα Α΄, αλλά δεν είναι σαφές αν αυτό έγινε πριν, κατά τη διάρκεια, ή μετά την εξορία του. 

 Το Χέιστινγκς (1066) και οι συνέπειές του 
Είναι ένας από τους λίγους αποδεδειγμένους συντρόφους του Γουλιέλμου Β΄, που είναι γνωστό ότι πολέμησαν στη Μάχη του Χέιστινγκς το 1066.  Η παράδοση λέει ότι παραχώρησε τη θέση του σημαιοφόρου, που είχε ως κληρονομικό αξίωμα, στον Βάλτερ Γκίφαρντ, προκειμένου να μπορέσει να πολεμήσει πιο κοντά στον Γουλιέλμο Β' δούκα της Νορμανδίας .
μικρογραφία|Δωρεά του Ραούλ ντε Τόσνυ για την ίδρυση μοναστηριού στο Λα Κρουά-Σαιν-Λεφρουά, .
Μετά την κατάκτηση, ο Ραούλ κατείχε σημαντική ποσότητα εδαφών στην Αγγλία. Οι δυτικές του γαίες συγκεντρώνονταν στο Χέρεφορντσιρ και το Γούστερσιρ, ενώ οι ανατολικές του κτήσεις βρίσκονταν κυρίως στο Νόρφολκ. Η χρονική στιγμή αυτών των αποκτήσεων είναι ασαφής. Μερικές από αυτές ήρθαν αμέσως μετά την κατάκτηση, αλλά άλλα μέρη πιθανότατα ήρθαν μετά τον τέλος του Γουλιέλμου ΦιτςΌσμπερν το 1071, και την δήμευση του Ρογήρου κόμη του Χέρεφορντ το 1075.  Του παραχωρήθηκε το Κάστρο Κλίφορντ,  και πιστεύεται επίσης ότι κατείχε περιουσιακά στοιχεία στο χωριό Χόουζ του Λέστερσιρ, το οποίο ήταν χωρισμένο σε δύο φέουδα, του Τόσνυ και του κατόχου του τίτλου του Νορμανδικού Κάστρου Μπελβουάρ. Ωστόσο, το μεγαλύτερο μέρος της δραστηριότητάς του μπορεί να εντοπιστεί στη Νορμανδία, και λέγεται ότι συμμετείχε στην εξέγερση του Ροβέρτου Β΄ Κέρθοουζ δούκα της Νορμανδίας το 1078. 

Μετά το τέλος του Γουλιέλμου Β΄ (Α΄ του Κατακτητή της Αγγλίας το 1087, ο Ραούλ έδιωξε τις δουκικές φρουρές από τα κάστρα του, και πολέμησε για τον Ροβέρτο Κέρθοουζ το 1088. Το 1090 πολέμησε εναντίον του Γουλιέλμου του Μπρετέγ και του ετεροθαλούς αδελφού του Γουλιέλμου κόμη του Εβρέ, επισφραγίζοντας τη νίκη καταλαμβάνοντας τον πρώτο. Απέκτησε 3.000 λίρες και την αναγνώριση του γιου του Ρογήρου ως κληρονόμου και των δύο. 

Στη σύγκρουση του 1094, ο Ραούλ πολέμησε για τον Γουλιέλμο Ρούφο εναντίον του Ροβέρτου Κέρθοουζ. Μετά το τέλος του Γουλιέλμου Ρούφου, ο Ραούλ και ο Γουλιέλμος του Εβρέ επιτέθηκαν στον Ροβέρτο Μπώμοντ. Ο Ραούλ απεβίωσ το 1102 ή το 1103, και τάφηκε στο αβαείο του Κονς.

 Οικογένεια 
Ο Ραούλ νυμφεύτηκε την Ισαβέλλα του Μονφόρ, κόρη του Σίμωνα Α΄ του Μονφόρ.  Απέκτησαν:
 Ρογήρος, απεβ. νέος. 
 Ραούλ Γ΄ , νυμφεύτηκε την Αλίκη του Χάντινγκτον, κόρη του Γέιλδεοφ κόμη της Νορθουμβρίας, και της Ιουδήθ του Λανς .
 Γοδεχίλδη, παντρεύτηκε τον Βαλδουίνο Α΄ (Οίκου της Φλάνδρας) βασιλιά της Ιερουσαλήμ.  Τον συνόδευσε σε Σταυροφορία και απεβίωσε στη διαδρομή το 1097. Ο Ορντέρικ Βιτάλις αναφέρει επίσης ότι πέθανε στο Μαράς το 1097. 

Άλλες πηγές αναφέρουν επίσης ότι αυτή νυμφεύτηκε τον Ροβέρτο ντε Νεμπούρ, γιο του Ερρίκου ντε Μπωμόν 1ου κόμη του Γουόρικ: ο Γουλιέλμος του Ζυμιέζ αναφέρει αυτόν τον γάμο, και δηλώνει ότι ήταν κόρη του «Ραούλ Β'» ντε Τόσνυ. Ίσως παντρεύτηκε και τους δύο άνδρες, εκτός αν ο Γουλιέλμος του Ζυμιέζ και άλλοι έχουν κάνει λάθος

 Σημειώσεις 

 Αναφορές 

 Πηγές 


 183





Κατηγορία:Λήμματα που περιέχουν κείμενο στα λατινικά
Κατηγορία:Οικογένεια ντε Τόσνυ